FI Euroopan unionin virallinen lehti C 338/77

KERTOMUS

Euroopan laajuisen liikenneverkon toimeenpanoviraston tilinpäätöksestä varainhoitovuodelta 2009 sekä viraston vastaukset

2010/C 338/14

SISÄLLYS

Kohta Sivu JOHDANTO … 1–2 78 TARKASTUSLAUSUMA … 3–12 78 TALOUSARVIO- JA VARAINHALLINTOA KOSKEVAT HUOMAUTUKSET … 13 79 Taulukko … 80 Viraston vastaukset … 82

JOHDANTO

1. Euroopan laajuisen liikenneverkon toimeenpanovirasto (jäljempänä ’virasto’) perustettiin 26 päivänä lokakuuta 2006 tehdyllä komission päätöksellä 2007/60/EY (1), jota on muutettu komission päätöksellä 2008/593/EY (2). Brysselissä sijaitseva virasto perustettiin 1. marraskuuta 2006 ja 31. joulukuuta 2015 väliseksi ajaksi hallinnoimaan unionin toimia Euroopan laajuisen liikenneverkon alalla. Virastosta tuli taloudellisesti itsenäinen 15. huhtikuuta 2008 (3).

2. Viraston hallinnollinen talousarvio oli 8,9 miljoonaa euroa varainhoitovuonna 2009, kun se edellisenä vuonna oli 5,2 miljoonaa euroa. Virastossa työskenteli vuoden lopussa 91 henkilöä, kun edeltävänä vuonna henkilöstön määrä oli 67.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Vuonna 2009 viraston hallintomenojen (osasto 2) talousarvio kasvoi 1,3 miljoonalla eurolla (0,8 miljoonan lisäys vuoteen 2008 verrattuna ja 0,5 miljoonan euron siirto osastosta 1). Virasto siirsi kyseisestä osastosta 2 yhteensä 0,8 miljoonaa euroa määrärahoja seuraavalle vuodelle ja peruutti vastaavan määrän. Tilanne oli vuotuisperiaatteen vastainen.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan laajuisen liikenneverkon toimeenpanovirasto (Bryssel) Perussopimuksen mukainen unionin toimivalta Viraston toimivaltuudet sellaisina kuin ne on määritelty 26 päivänä lokakuuta 2006 tehdyssä komission päätöksessä 2007/60/EY Hallinto Viraston resurssit vuonna 2009 Tuotteet ja palvelut 1. Myötävaikuttaakseen 26 ja 174 artiklassa määrättyjen tavoitteiden toteuttamiseen ja mahdollistaakseen sen, että unionin kansalaiset, taloudelliset toimijat sekä alueelliset ja paikalliset yhteisöt voivat saada täyden hyödyn sellaisen alueen toteuttamisesta johtuvista eduista, jolla ei ole sisäisiä rajoja, unioni myötävaikuttaa Euroopan laajuisten verkkojen perustamiseen ja kehittämiseen liikenteen, teletoiminnan ja energian infrastruktuurien aloilla. 2. Unioni pyrkii toiminnallaan avointen markkinoiden ja kilpailumarkkinoiden järjestelmässä edistämään kansallisten verkkojen yhteenliittämistä ja yhteentoimivuutta sekä pääsyä tällaisiin verkkoihin. Se ottaa erityisesti huomioon tarpeen liittää saarialueita, erillisalueita ja syrjäseutualueita unionin keskusalueisiin. (Euroopan unionin toiminnasta tehty sopimus, 170 artikla) 1. Edellä 170 artiklassa tarkoitettujen tavoitteiden toteuttamiseksi unioni: — vahvistaa joukon suuntaviivoja, jotka koskevat suunniteltujen toimien tavoitteita, painopisteitä ja pääperiaatteita Euroopan laajuisten verkkojen alalla; näissä suuntaviivoissa yksilöidään yhteistä etua koskevat hankkeet, — panee erityisesti teknisen standardoinnin alalla täytäntöön kaikki toimet, jotka saattavat osoittautua tarpeellisiksi verkkojen yhteentoimivuuden turvaamiseksi, — voi erityisesti toteuttamiskelpoisuutta koskevilla selvityksillä, lainatakuilla tai korkotuella tukea sellaisia jäsenvaltioiden tukemia yhteistä etua koskevia hankkeita, jotka yksilöidään ensimmäisessä luetelmakohdassa tarkoitetuissa suuntaviivoissa; unioni voi myös osallistua tiettyjen liikenteen infrastruktuurin alan hankkeiden rahoittamiseen jäsenvaltioissa 177 artiklan mukaisesti perustetun koheesiorahaston kautta. Yhteisön toiminnassa otetaan huomioon hankkeiden ajateltavissa oleva taloudellinen elinkelpoisuus. 2. Yhteydessä komission kanssa jäsenvaltiot sovittavat keskenään yhteen sellaisen kansallisella tasolla harjoittamansa politiikan, jolla voi olla merkittävä vaikutus 170 artiklassa tarkoitettujen tavoitteiden toteuttamiseen. Komissio voi kiinteässä yhteistoiminnassa jäsenvaltioiden kanssa tehdä aiheellisia aloitteita tämän yhteensovittamisen edistämiseksi. 3. Yhteisö voi päättää yhteistyöstä kolmansien maiden kanssa yhteistä etua koskevien hankkeiden edistämiseksi ja verkkojen yhteentoimivuuden turvaamiseksi. (Euroopan unionin toiminnasta tehty sopimus, 171 artikla) Tavoitteet Virasto vastaa Euroopan laajuista liikenneverkkoa koskevan komission ohjelman teknisestä ja rahoitusta koskevasta toteuttamisesta. Sen tehtävänä on tehostaa Euroopan laajuisen liikenneverkon toteutusta ja vähentää kustannuksia, tehostaa yhteyksiä Euroopan laajuisen liikenneverkon ja asiantuntijayhteisöjen välillä, hankkia korkeatasoista asiantuntemusta ja helpottaa Euroopan laajuisen liikenneverkon kysymyksiin erikoistuneen henkilöstön palvelukseenottoa, taata rahoituksen parempi koordinointi muiden unionin välineiden kanssa, tehdä mahdolliseksi yksinkertaistaa ja joustavoittaa Euroopan laajuisten liikenneverkkojen toteuttamista, lisätä Euroopan laajuisen liikenneverkon alalla toteutettavan unionin toiminnan näkyvyyttä ja yleisesti ottaen tuottaa lisäarvoa Euroopan laajuista liikenneverkkoa koskevan ohjelman hallinnoinnissa. Tehtävät a) Huolehtii Euroopan laajuiseen liikenneverkkoon osoitetuilla määrärahoilla yhteisrahoitettujen hankkeiden ja tapahtumien teknisestä ja rahoitusta koskevasta toteuttamisesta; b) kerää, käsittelee ja toimittaa komissiolle Euroopan laajuisen verkon toteuttamiseksi tarvittavat ja ohjelmasuunnittelun edellyttämät tiedot; c) antaa teknistä apua hankkeiden vetäjille ja Euroopan laajuiseen liikenneverkkoon liittyvien hankkeiden lainatakausvälineen hallinnoinnista vastaavalle rahoituslaitokselle; d) antaa komission mahdollisesti pyytämän hallinnollisen ja teknisen tuen. Viraston emopääosasto (liikenne ja liikkuminen) vastaa edelleen kaikista Euroopan laajuiseen liikenneverkkoon liittyvistä toimintalinjoja koskevista ja institutionaalisista tehtävistä. 1 — Johtokunta Viraston toimintaa valvoo johtokunta, joka nykyisin koostuu viidestä jäsenestä ja yhdestä tarkkailijajäsenestä. Johtokunnan jäsenet nimitetään kahdeksi vuodeksi. Johtokunta kokoontuu periaatteessa neljä kertaa vuodessa. Tietyt toimenpiteet ja päätökset voidaan toteuttaa vain johtokunnan hyväksynnän perusteella. Tämä koskee muun muassa hallinnollista talousarviota, henkilöstötaulukkoa, työohjelmaa, vuotuista toimintakertomusta, kaikki tulot ja menot sisältävää alustavaa tilinpäätöstä, ulkopuolista arviointikertomusta sekä useiden erityissäännösten ja -toimenpiteiden hyväksymistä. Monien muiden toimintojen kohdalla johtokunta pidetään ajan tasalla tilanteesta. Poikkeuksellisissa ja kiireellisissä tapauksissa päätökset tehdään kirjallisella menettelyllä. 2 — Johtaja Euroopan komissio nimittää viideksi vuodeksi. 3 — Sisäinen tarkastus Euroopan komission sisäisen tarkastuksen osasto ja viraston sisäisen tarkastuksen yksikkö. 4 — Ulkoinen tarkastus Tilintarkastustuomioistuin. Parlamentti myöntää neuvoston suosituksesta. Talousarvio A) 8,0 miljardia euroa (100 % Euroopan unionin yleisestä talousarviosta) Euroopan laajuisen liikenneverkon talousarvioon vuosien 2007–2013 rahoituskehyksen perusteella. 555,6 miljoonaa euroa maksattamatta olevia sitoumuksia, jotka perustuvat vuosien 2000–2006 rahoituskehykseen. Virasto toteuttaa toimintatalousarviota komission vastuulla. B) 8,86 miljoonaa euroa (100 % unionin tukea) hallinnolliseen talousarvioon, jota virasto toteuttaa itsenäisesti. Henkilöstö 31.12.2009 Väliaikaiset toimihenkilöt: henkilöstötaulukossa oli 32 tointa, joista täytettyjä 31 (97 prosenttia). Sopimussuhteiset toimihenkilöt: suunnitelluista 67 toimesta 60 (90 prosenttia) oli täytettyjä. Henkilöstö yhteensä: 99 tointa (joista täytettyjä 91). Henkilöstön tehtävät jakaantuvat seuraavasti: a) operatiiviset tehtävät: 64 tointa (joista täytettyjä 59); b) hallinnolliset tehtävät: 16 tointa (joista täytettyjä 15); c) varainhoidon valvonta/kirjanpito: 19 tointa (joista täytettyjä 17). Virasto asetti viisi erityistavoitetta vuodelle 2009. Ensimmäinen tavoite oli kaikkein tärkein: tarkoituksena oli kehittää edelleen toimenpiteitä, joiden avulla tehostetaan toimintaa ja parannetaan hallinnointia Euroopan laajuiseen liikenneverkkoon liittyvien ohjelmien ja hankkeiden osalta. Toisena tavoitteena oli onnistua järjestämään ja hallinnoimaan kaikki vuonna 2009 toteutettavat ehdotuspyynnöt – Euroopan talouden elvytyssuunnitelma mukaan luettuna. Kolmantena tavoitteena oli onnistua vuosina 2007 ja 2008 esitettyjen ehdotuspyyntöjen perusteella valittujen hankkeiden seurannassa ja täytäntöönpanossa. Neljäntenä tavoitteena oli antaa lisää painoarvoa hankkeita koskevalle tiedotukselle ja viestinnälle, jotta Euroopan laajuisia liikenneverkkoja koskevan ohjelman edistämis-ja tukemistoimet saavuttaisivat kaikki sidosryhmät. Viimeisenä eli viidentenä tavoitteena oli saada virasto täysin toimintakuntoiseksi ja vakiinnuttaa sen toimintamuoto. Lisäksi vuodelle 2009 siirrettiin useita vuoden 2008 työohjelmaan liittyviä toimintoja: viraston autonomiaa edeltävien liikenteen ja liikkumisen pääosaston saamien vanhojen maksupyyntöjen käsittely, viraston sivuston luominen ja Euroopan laajuisiin liikenneverkkoihin liittyvän ohjelman näkyvyyden parantaminen, viraston henkilöstökomitean perustaminen ja henkilöstöhallintoa koskevien yksityiskohtaisten soveltamissääntöjen saaminen valmiiksi sekä maantieteellisen tietojärjestelmän, tilastollisten välineiden ja innovatiivisten rahoitusmenetelmien kehittäminen. Viraston vastuulla olivat lisäksi seuraavat tehtävät: henkilöstö avusti liikenteen ja liikkumisen pääosastoa valitsemaan vuonna 2009 toteutettuihin ehdotuspyyntöihin perustuvat hankkeet ja tekemään Euroopan talouden elvytyssuunnitelmaa koskevat päätökset. Lisäksi virasto valmisteli työohjelmat vuoden 2010 ehdotuspyyntöjä varten. Ehdotuspyynnöt liittyvät lainavakuusvälinettä ja vuoden 2020 Euroopan energia-, ilmastonmuutos- ja infrastruktuurirahastoa koskevaan monivuotiseen ja vuotuiseen ohjelmaan. Virasto osallistui vuoden 2010 monivuotisten hankekokonaisuuksien arviointiin käytettävän menetelmän valmisteluun. Lähde: Viraston toimittamat tiedot.

VIRASTON VASTAUKSET 13. Peruutetut 0,8 miljoonan euron määrärahat koskevat suunniteltuja menoja, jotka liittyvät uusien tilojen töihin. Töitä ei voitukaan toteuttaa komission kanssa käytyjen keskustelujen perusteella. Seuraavalle vuodelle siirretyt 0,8 miljoonaa euroa koskevat oikeudellisia sitoumuksia vuodelta 2009, jotka toteutetaan ja/tai joiden laskut saapuvat vasta vuoden 2010 aikana.

(1) EUVL L 32, 6.2.2007, s. 88.

(2) EUVL L 190, 18.7.2008, s. 35.

(3) Taulukossa esitetään tiedotustarkoituksessa yhteenveto viraston vastuualueista ja toiminnoista.

(4) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(5) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(6) Selvitys talousarvion toteuttamisesta sisältää talousarvion toteutumalaskelman liitteineen.

(7) EYVL L 11, 16.1.2003, s. 1.

(8) Komission asetus (EY) N:o 1653/2004, annettu 21 päivänä syyskuuta 2004 (EUVL L 297, 22.9.2004, s. 6), 25 artikla.

(9) Asetus (EY) N:o 1653/2004, 29 artikla.

(10) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY) N:o 1653/2004 VI osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY) N:o 651/2008 (EUVL L 181, 10.7.2008, s. 15).

(11) Kansainvälinen tilintarkastajaliitto ((International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(12) Tilinpäätös laadittiin 29. kesäkuuta 2010 ja tilintarkastustuomioistuin vastaanotti sen 5. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://tentea.ec.europa.eu/en/about_us/mission__introduction/key_documents.htm.